- Mihai Pintilii a făcut dezvăluiri emoţionante despre perioada dificilă prin care a trecut
- Ce a declarat oficialul celor de la FCSB
Mihai Pintilii a făcut dezvăluiri emoţionante despre perioada dificilă prin care a trecut, pe vremea când era jucător. Delegatul celor de la FCSB a declarat că s-a simţit umilit în mai multe rânduri, când nu avea ocazia să joace prea multe minute.
Mihai Pintilii s-a retras din fotbal în iarna lui 2020. Acesta are un rol important în staff-ul celor de la FCSB, în prezent, urmând să-şi ia licenţa PRO în vară, atunci când ar putea deveni antrenor cu acte în regulă.
Mihai Pintilii, dezvăluiri emoţionante despre perioada dificilă prin care a trecut
Mihai Pintilii a dezvăluit că nu ar schimba nimic cu privire la cariera sa de jucător, fiind recunoscător pentru tot ceea ce a realizat. Însă, fostul internaţional a subliniat că a trecut prin momente dificile, la începutul carierei.
Delegatul celor de la FCSB a transmis că a fost umilit, deoarece nu era susţinut de nimeni, motiv pentru care nu prindea prea multe minute.
"Nu aş schimba nimic! Nu mai vreau să trec prin ce am trecut. Adică îi mulţumesc lui Dumnezeu pentru tot ce am făcut. Absolut. Tot a fost greu, de la juniori, si la naţionale, să te umilească toată lumea.
Am fost umulit, am şi plâns pentru chestia asta. (N.r. De ce) Pentru că nu aveam nimeni în spate, urât, când vin 2 cu părinţi şi îi ia pe ăia doi juniori. Eu îmi făcusem bagajul şi tot… Umilinţele au fost. Mă băgau 30 de secunde şi mă scoateau. Mă doare, suferă mulţi şi în ziua de azi", a declarat Mihai Pintilii, conform orangesport.ro.
"De ce îi permit lui Gigi Becali să facă schimbări la FCSB?" Mihai Pintilii le-a închis imediat gura contestatarilor
Mihai Pintilii a avut o reacţie vehementă când a fost întrebat despre implicarea lui Gigi Becali la FCSB şi le-a închis imediat gura contestatarilor. Oficialul liderului din Liga 1 a ieşit imediat din încurcătură.
Pintilii nu a stat pe gânduri şi a dezvăluit de ce atât el, cât şi Elias Charalambous, acceptă ca patronul să sune pe bancă şi să dicteze schimbările.
"De ce îi permit lui Gigi Becali să facă schimbări? Nu am ce să-i răspund. De ce îi permit? El de ce îmi permite să iau salariul? Sunt banii lui, poate să facă ce vrea. E simplă treaba. Nu mă afectează, dacă mă afecta eram plecat de mult de aici", a declarat Mihai Pintilii la orangesport.ro.
Gigi Becali a fost forţat să îl aducă pe Elias Charalambous la echipă după ce Pintilii a fost suspendat pentru că a dat indicaţii. Fostul mijlocaş al roş-albaştrilor urmează în Moldova cursurile pentru licenţa A.